**Δ Ε Λ Τ Ι Ο Τ Υ Π Ο Υ**

ΚΔΒΜ 3/2/ 2020

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης -Νέα Φάση (Κ.Δ.Β.Μ.) του Δήμου Κασσάνδρας**

Ενημερώνουμε κάθε ενδιαφερόμενο/η ότι ο Δήμος Κασσάνδρας, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης και Διά Βίου Μάθησης) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Κασσάνδρας στο οποίο θα υλοποιηθούν προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

Στο Κ.Δ.Β.Μ. του Δήμου Κασσάνδρας μπορούν να δημιουργηθούν στη Νέα Φάση, τμήματα για τα ακόλουθα προγράμματα:

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ ΩΡΕΣ** |
| 1 | Κρατούμενοι - Επικοινωνία στην καθημερινή ζωή (Α1) | 125 |
| 2 | Κοινωνική Οικονομία και Κοινωνική Επιχειρηματικότητα | 50 |
| 3 | Συμβουλευτική σταδιοδρομίας | 25 |
| 4 | Συμβουλευτική σε εξειδικευμένα θέματα (σχολικός εκφοβισμός, διαδίκτυο, πρόληψη εξαρτήσεων, διατροφή κλπ.)  | 25 |
| 5 | Ηλεκτρονικά μέσα κοινωνικής δικτύωσης | 25 |
| 6 | Διαδικτυακά εργαλεία και υπηρεσίες στην καθημερινή ζωή | 25 |
| 7 | Διαδικτυακή προβολή και διαχείριση επιχείρησης τουριστικών υπηρεσιών | 25 |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα (όπως και σε αυτά που ήδη λειτουργούν) απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου του υποψήφιου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση»**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : 23740 20064

Ταχ. Διεύθυνση: Καλλιθέα Χαλκιδικής

Email: marikouz@kedik.com.gr